হঠাৎ ৩৭ বছর পর
হঠাৎ ৩৭ বছর পর (হিন্দি: আচানক - ৩৭ সাল বাদ) হলো ২০০২ থেকে ২০০৩ সাল পর্যন্ত সনি এন্টারটেনমেন্ট টেলিভিশনে প্রচারিত হিন্দি ভাষার একটি অতিপ্রাকৃত, মনস্তাত্ত্বিক, রোমাঞ্চকর টেলিভিশন ধারাবাহিক। এই ধারাবাহিকটির কেন্দ্রবিন্দু ছিল অল্প পরিচিত ছোট শহর গাহোটা। এতে অভিনয় করেছেন রাহিল আযম ও ফারাজ খান, তানাজ ইরানি, নেহা মেহতা, কাম্য পাঞ্জাবী, আশকা গোরাডিয়া ও অশ্বিনী কালসেকর তাছাড়া ভিন্ন ভিন্ন পর্বে ভিন্ন ভিন্ন অভিনেতা ও অভিনেত্রীদের নেওয়া হত। এছাড়াও ধারাবাহিকটিকে "হঠাৎ ৩৭ বছর পর" নামে বাংলা ভাষায় ডাবিং করে সনি আট চ্যানেলে সম্প্রচার করা হয় । ২০০৩ সালে বছরের সেরা লোমহর্ষক অনুষ্ঠানের জন্য ধারাবাহিকটি ভারতীয় টেলি পুরস্কার জিতেছিল।